Donald Trump
Hi Donald John Trump, Sr. (natawo hadton Hunyo 14, 1946) amo an ika-45 nga mangulo han Estados Unidos. Ugsa hiya umapi ha polítika, usá hiyá nga negosyante ngan tawo ha telebisyon.
Natawo ngan nagtubó hi Trump ha Queens, usá nga borough han Syudad han New York, ngan nakahumán hiyá hin bachelor's degree ha ekonomika tikang han Wharton School. Nagkuha hiyá an pagdumara han real-estate nga negosyo han iya pamilya didâ han 1971, ginbalyoan an ngaran hiní ngadto han The Trump Organization, ngan ginpaluwág niya an mga operatio hiní tikang ha Queens ngan Brooklyn ngadto ha Manhattan. Nagtukod o nag-ayad an kompanyiya hin mga skyscraper, mga hotel, mga casino, ngan mga golf coure. Nagtikang hi Trump ha urhe nga mga panahon hin magkadirudilain nga mga iba nga pannegosyo, kadam-an hiní ha pagpalisensya han iya ngaran. Nagpagawás ngan nagtagbalay hiyá han The Apprentice, usá nga serye hin reality television, tikang han 2003 kutub 2015. Hadton 2020[update], ginbanabana han Forbes an iya net worth nga $2.1 ka bilyon.[1][lower-alpha 1]
Inmapi hi Trump han 2016 nga piniliay hin pagkamangulo nga Republikano ngan nalúpig niya in 16 nga iba nga mga kandidato dida han mga primarya. An iya mga posisyon ha politika ginpahayag nga populista, proteksyonista, ngan nasyonalista. Bisan man kun diri hiyá an lyamado han kadam-an nga mga forecast, napili hiyá nga mangulo labaw han Demokrata nga kandidato nga hi Hillary Clinton, bisan man kun nalúpig hiyá dida han popular nga botos. Hiyá an nagin gilagasi nga syahan-nga-panahon nga mangulo han E.U.,[lower-alpha 2] ngan an syahan nga waray kasanhi nga pag-alagad ha militar o ha gobyerno. An iya pagkapili ngan mga polisiya nagtikang hin damo nga mga protesta.
Mga tigaman[igliwat | Igliwat an wikitext]
- ↑ 1.0 1.1 Iní nga banabana kanan Forbes dida han ira tinuig nga pagranggo. An Bloomberg Billionaires Index nagtalaan han net worth ni Trump nga $2.97 ka bilyon han Hunyo 2019,[2] ngan an Wealth-X nagtalaan hiní nga mga por lo menos $3.2 ka bilyon han Abril 2019.[3]
- ↑ Hi Ronald Reagan lurulagas dida han pag-inagurar han iya ikaduhá-nga-panahon.
Mga pinambasaran[igliwat | Igliwat an wikitext]
- ↑ "#1001 Donald Trump". Forbes. 2020. Ginkuhà April 13, 2020.
- ↑ "Bloomberg Billionaires Index–Donald Trump". Bloomberg News. Ginkuhà Nobyembre 19, 2019.
- ↑ "Donald John Trump–Wealth-X Dossier". Wealth-X. Ginhipos tikang han orihinal han Abril 18, 2019. Ginkuhà Mayo 9, 2019.
swh_Latn war_Latn war_Latn war_Latn war_Latn war_Latn war_Latn war_Latn swh_Latn zho_Hans war_Latn